# az
## Brezhoneg
### Etimologiezh

    Savet gant « a » ha « 'z ».

### Raganv-gour

az /as/
* Raganv-gour redadenn an eil gour unan implijet evel renadenn eeun, etre ar rener hag ar verb.
* dirak ur verb displeget
** Hag e ve yen da wad, en-berr ni az tommo. — (Fañch an Uhel, Sainte Tryphine et le Roi Arthur, Presses Universitaires de Rennes, Terre de Brume, p. 438.)
** Pa n'ankounac'haez ket ac'hanon, me naz ankounac'hain ket ivez. — (G. MILIN, Gwechall-goz e oa..., Kemper, 1924, p. 43.)
** — « [...], ha bremaik pa stagin ganit, me az lazho evel ur vuzhugenn. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 144.)
* dirak un anv-verb, en droienn d'az
** Ec'h an ivez d'az lazhañ aze evel ur c'hi. — (Fañch an Uhel, Kontadennoù ar Bobl/1, Al Liamm, 1984, p. 272.)
** ... me ya d'az kas d'am breur Avel-uhel. — (G. MILIN, Gwechall-goz e oa..., Kemper, 1924, p. 74.)
    hep kemmadur
** Klenk ar c'horf en un tu bennak, ha me az paeo mat. — (Fañch an Uhel, Kontadennoù ar Bobl/3, Al Liamm, 1988, p. 202.)
** ... deus amañ m'az kuzhin indan ma gwele. — (Fañch an Uhel, Kontadennoù ar Bobl/3, Al Liamm, 1988, p. 39.)
** — « Diwall na bokfe dit, me az ped, nag hi na den all ebet. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)
    gant ur c'hemmadur dre galetaat
** « Barn a rez ac'hanomp, mes Doue az parno ! » — (Yann-Vari Perrot, Bue ar Zent, Montroulez, 1912, p. 178.)
** — « [...], ha ped start Intron Varia Gerzent d'az tiwall mat. » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 33.)
** Me as tioallo a bep drouk. — ( Ma Beaj Jeruzalem, p. 2 .)
** me az kar
* Implijet a-raok furmoù 'zo eus ar verb « bezañ » da sevel furmoù displeget ar verb « kaout » en eil gour unan.
** az peus, az po, az pezo, az poa, az pez, az peze, az pefe, az pije.
* e-barzh d'az (skrivet da'z a-wechoù).

##### Notenn

* Kemmadur dre galetaat goude « az ».
** — « [...], ha ped start Intron Varia Gerzent d'az tiwall mat. » — (Lan ar Bunel, Laouig ar Penker eun danvez beleg, Moulerez straed ar C'hastell, Brest, 1929, p. 33.)

#### Doareoù-skrivañ all

* Skrivet « a'z » a-wechoù.

### Krennlavar

* Ar mor a lavar d'ar martolod : Poagn ganin, me az pevo; diwall razon, me az peuzo ! — (Jules Gros, Le trésor du breton parlé Troisième Partie, 1974, p. 321.)

#### Troidigezhioù

* galleg : te , t'